KURZUS: Üzemeltetés és fenntartás

MODUL: I. modul: Az üzemeltetés terotechnológiai rendszere, az üzemeltetés folyamata

1. lecke: Az üzemeltetés terotechnológiai rendszere, az üzemeltetési gráf

| Tanulási útmutató
Tevékenység
Olvassa el figyelmesen a jegyzet 8-15. oldalán található tananyagot. Ismerje és tudja értelmezni a leckéhez tartozó fontos fogalmakat, összefüggéseket: Technikai eszköz terotechnológiai rendszere. Fenntartás. Karbantartás. Javítás. Felújítás. Modernizáció. Üzemeltetési rendszer. Üzemeltetés tárgya. Üzemeltetési folyamat. Üzemeltetési lánc. Üzemeltetési állapot-átmeneti gráf. Üzemeltetési állapot. Tanulmányozza a 2.1. ábra alapján az üzemeltetés kiterjedtebb rendszerének vázlatát, részrendszereinek, elemeinek kapcsolatát, (életpálya szakaszait); Tudja értelmezni az üzemeltetési fázist, az ún. terotechnológiai rendszer jól körülhatároló részrendszereként. Tanulja meg, hogy a technika eszközök állapotjellemzői az üzemeltetés során (használat és fenntartás) milyen változásokon mennek keresztül; tanulmányozza ehhez a 2.2 ábra fűrészdiagramját, (és tudja azt értelmezni) ami a műszaki állapot változását szemlélteti az idő (teljesítmény) függvényében. Jegyezze meg a fenntartást leíró fogalmak definícióját. Jegyezze meg, hogy mit nevezünk az üzemeltetés tárgyának, Tanulja meg, hogy mi a különbség az üzemeltetési lánc és az üzemeltetési gráf között, Jegyezze meg, hogy az üzemeltetési rendszernek melyek az elemei.
Követelmények
Ön akkor sajátította el megfelelően a tananyagot, ha képes
pontosan meghatározni (definiálni) a tevékenységeknél már felsorolt fogalmakat, a terotechnológiai rendszer részrendszereit, elemeit megnevezni, a fűrészdiagram alapján a fenntartást leíró jellemzőket megnevezni, illetve a fogalmakat definiálni, az üzemeltetési lánc, illetve a súlyozott üzemeltetési állapot-átmeneti gráf szögpontjait megnevezni, éleit értelmezni, üzemeltetési rendszer elemeit felsorolni.

| Önellenőrző kérdések, feladatok
1. Jegyzetfüzetébe tanulás után, segédeszköz nélkül (emlékezetből) írja le az alábbi fogalmak definícióit!
Fenntartás. Karbantartás. Javítás. Felújítás. Modernizáció. Üzemeltetési rendszer. Üzemeltetés tárgya. Üzemeltetési folyamat. Üzemeltetési lánc. Üzemeltetési állapot-átmeneti gráf. Üzemeltetési állapot.
Ellenőrizze, hogy mennyire voltak pontosak az egyes meghatározások, definíciók. Hiba esetén pótolja a hiányosságokat!
2. Az alábbi ábra az üzemeltetés kiterjedtebb rendszerét mutatja. Rendelje az egyes elemeihez (A, B, ..., G) azok megfelelő elnevezéseit (1, 2, ..., 7) 1. javítás: 2. selejtezés: 3. fenntartás: 4. előállítás: 5. üzemeltetés: 6. használat: 7. karbantartás:
3. A fűrészdiagram a technikai eszközök műszaki állapota változásának egy részletét mutatja. Mit jelentenek a számokkal jelzett pontok, illetve vonalak? Rendelje a számokhoz a megfelelő elnevezéseket (a, b, ..., d)! a) az első javítás után a műszaki állapot szintje b) javítás c) a vizsgált műszaki állapotjellemző 100% szintje. d) karbantartás
4. Egészítse ki az alábbi meghatározást. Jelölje meg a helyes választ! "Azon tevékenységek összességét, amelyek lehetővé teszik a technikai eszközök rendeltetésszerű használatát és biztosítják a biztonságos és gazdaságos üzemben tartás műszaki feltételeit ... nevezzük."
| Modernizációnak
| Felújításnak
| Javításnak
| Diagnosztizálásnak
| Karbantartásnak
| állagmegóvásnak
5. Egészítse ki az alábbi meghatározást. Jelölje meg a helyes választ! "A(z) ... egy olyan irányított gráf, amelynek szögpontjaihoz az üzemeltetési állapotok, éleihez pedig ezen állapotok közötti kapcsolatok rendelhetők hozzá. Adott szögpontba egy él fut be és egy él indul ki belőle."
| üzemeltetési állapot részrendszere
| állapot-átmeneti gráf
| üzemeltetési lánc
| súlyozott üzemeltetési gráf