KURZUS: Üzemeltetés és fenntartás

MODUL: IV. modul: Fenntartási stratégiák alkalmazása, javítási folyamatok

12. lecke: Élettartam (tartósság) problematikája

| Tanulási útmutató
Tevékenység
Olvassa el figyelmesen a jegyzet 131- 137. oldalán található tananyagot. Ismerje és tudja értelmezni az alábbi, a technikai elemek, ill. rendszerek tartósságának leírásával kapcsolatos fogalmakat, összefüggéseket: (Javasoljuk, hogy írja le ezek meghatározásait jegyzetfüzetébe, tanulja meg, és tudja példákhoz kötni azokat): Fizikai élettartam. Gazdaságos élettartam. Megtérülési élettartam. Selejtezés-pótlás. Élettartam megválasztása termelékenység időbeli változása alapján. Élettartam megválasztása fajlagos fenntartási ráfordítások alapján. Élettartam megválasztása jövedelmezőség alapján. Élettartam megválasztása gazdasági hatékonyság alapján. Tanulja meg, és tudja megkülönböztetni a nevezetes élettartamokat jellemzőjük alapján; Fizikai (TF), Gazdaságos (TG), megtérülési (TM) élettartamok. Ismerje a gazdaságos élettartam meghatározásának módszereit, tudja azokat jellemzőjük alapján meghatározni, példa alapján bemutatni, a célfüggvényeket értelmezni, konkrét feladatokat megoldani; A munka termelékenysége alapján, Fajlagos ráfordítások alapján, Jövedelmezőség maximuma kritérium szerint, Gazdasági hatékonyság alapján.
Követelmények
Ön akkor sajátította el megfelelően a tananyagot, ha képes
pontosan meghatározni (definiálni) a tevékenységnél már felsorolt fogalmakat, megkülönböztetni a nevezetes élettartamokat jellemzőjük alapján; Fizikai (TF), Gazdaságos (TG), megtérülési (TM) élettartamok. a gazdaságos élettartam meghatározásának módszereit jellemzőjük alapján meghatározni, bemutatni, példa, ábra alapján az egyes módszerekhez tartozó célfüggvényeket értelmezni, konkrét feladatokat megoldani; A munka termelékenysége alapján, A fajlagos ráfordítások alapján, A jövedelmezőség maximuma kritérium szerint, A gazdasági hatékonyság alapján.

| Önellenőrző kérdések és feladatok
1. jelölje meg, hogy az alábbi meghatározás, a nevezetes élettartamok közül melyiket jellemzi! "...melynek felső határáig a technikai eszköz beszerzésére fordított beruházási költség a beruházás által lehetővé tett üzemviteli megtakarításokból megtérül."
| fizikai
| gazdaságos
| megtérülési
2. Értelmezze az alábbi függvényt. Jelölje meg az ezekkel kapcsolatos helyes állításokat!
| IÚJ - beszerzési költség
| KÜF - a technikai eszköz üzemviteli költsége
| t - idő/teljesítmény
| TG - fizikai élettartam
| Az ábra a termelékenység időbeni változása alapján történő gazdaságos élettartam megválasztási elvét mutatja.
3. Értelmezze az alábbi célfüggvényt! Jelölje meg az ezekkel kapcsolatos helyes állításokat! k Σ (t)= I t + k Ü F (t)=i(t)+ k Ü F (t) → min⁡
| I - beruházási költség
| i - fajlagos beruházási költség
| kÜF - a fajlagos kumulált üzemviteli (fenntartási és üzemeltetési) költség
| k Σ - a beruházási összköltség
| Az összefüggés a jövedelmezőség maximuma kritérium szerinti gazdaságos élettartam értékének meghatározási módszerét írja le.
4. Mit fejez ki az alábbi célfüggvény? N Y( t )=B( t )−K( t )→max⁡
| az amortizáció értékének meghatározását
| a realizálható nyereséget
| ez alapján kereshetjük a gazdaságos élettartam számértékét
| az üzemviteli költségeket határozza meg
5. Az gazdaságos élettartam kiválasztására alkalmas célfüggvény a a hatékonyság alapján a következő formában írható fel: K RÉGI ( t )− K ÚJ ( t )≥( I ÚJ + I RÉGI maradv. −S )δ Jelölje meg az ezzel kapcsolatos helyes állításokat!
| IÚJ - az új eszköz beruházási költsége
| IRÉGI maradv - a régi eszköz maradványértéke
| S - az új eszköz értékesítéséből származó árbevétel
| δ = 1/Tm - elavulási együttható
| Tm - elvárt megtérülési idő
6. Oldja meg az alábbi feladatot!
Egy adott járműpark üzemeltetése során az alábbi bevételi (B) és (K) kiadási időfüggvények érvényesülnek:
B = 2,8 + 34 t K = 1,8 - 2 t + 3 t3
A jövedelmezőség maximuma célértékének alapján határozza meg a kívánatos üzemeltetési intervallum számértékét! t = időegység