KURZUS: Üzemeltetés és fenntartás

MODUL: III. modul: Fenntartási rendszerek és stratégiák

9. lecke: Műszaki diagnosztika és a TPM eszközrendszer

| Tanulási útmutató
Tevékenység
Olvassa el figyelmesen a jegyzet 97-106. oldalán található tananyagot. Ismerje és tudja értelmezni a leckéhez tartozó fontos fogalmakat, összefüggéseket: (Javasoljuk, hogy írja le ezek meghatározásait jegyzetfüzetébe, tanulja meg, és tudja példákhoz kötni azokat): Műszaki diagnosztikai rendszer. defektoszkópia. JIT módszer. 5S módszer. Veszteségforrás. Tudja megkülönböztetni jellemzőjük alapján, mi a különbség a defektoszkópia és a diagnosztika között, Jegyezze meg a műszaki diagnosztika feladatait, Tudjon választ adni, hogy a diagnosztikai rendszerek kialakítása milyen feladatok megoldását igénylik, Ismerje a diagnosztika megvalósításának módjait, azokat tudja jellemzőjük alapján meghatározni, Tanulja meg a TPM alapvető célját, tudja az eszközrendszerhez tartozó módszereket jellemzőjük alapján bemutatni, A JIT és az 5S módszer jellemzői, A veszteségforrások elemzésének módjai; A gyártórendszer általános hatékonysága: OEE = A × P × Q A TPM program kulcselemei, (5 pillére); Gyengepont elemzés, tervezett fenntartás, autonóm fenntartás, oktatás és képzés, visszacsatolás a tervezési fázisba)
Követelmények
Ön akkor sajátította el megfelelően a tananyagot, ha képes
pontosan meghatározni (definiálni) a tevékenységnél már felsorolt fogalmakat, megkülönböztetni jellemzőjük alapján, mi a különbség a defektoszkópia és a diagnosztika között, meghatározni a műszaki diagnosztika feladatát, felsorolni a diagnosztikai jellemzőket, meghatározni jellemzőjük alapján a diagnosztikai rendszerek kialakításához szükséges feladatokat (1, ..., 6.feladat): A meghibásodások létrejöttének és kifejlődésének vizsgálata A diagnosztikai jellemzők kiválasztása Diagnosztikai algoritmusok és módszerek létrehozása A kialakított diagnosztikai algoritmusok optimálása Az adatgyűjtés rendszerének kialakítása A diagnosztikai rendszer kiépítése meghatározni, a vizsgált alkatrész meghibásodási vagy működőképes állapotának az azonosítási módjait megnevezni, azokat jellemezni, meghatározni a TPM célját, eszközrendszerhez tartozó módszereket jellemzőjük alapján bemutatni, A JIT és az 5S módszer jellemzőit, A veszteségforrások elemzése a 6 nagy veszteségforrás függvényében A gyártórendszer általános hatékonysága: OEE = A × P × Q A TPM program kulcselemeit felsorolni, azokat jellemezni (5 pillére); Gyengepont elemzés, tervezett fenntartás, autonóm fenntartás, oktatás és képzés, visszacsatolás a tervezési fázisba.

| Önellenőrző kérdések és feladatok
1. Mi a defektoszkópia? Jelölje meg a helyes választ!
| A működőképesség helyreállítására szolgáló tevékenységek meghatározása
| Olyan okozati kapcsolatok grafikus elemzése, amelyek valamely végső eseményre vezetnek.
| Egy adott vizsgált funkcionális egység, vagy rendszer műszaki állapotának meghatározását jelenti valamely előre meghatározott, kijelölt minőségi szinthez történő hasonlítás alapján.
| A rendszer azon elemeinek kiválasztása, melyek megbízhatóságának fokozásával a rendszer eredő megbízhatósága a leghatékonyabban fokozható.
| A műszaki állapot megállapítására irányul, amely a vizsgált funkcionális egységek és a rendszer egésze várható elhasználódásának kimutatására, prognózisára nyújt lehetőséget.
2. Az alábbi, a diagnosztikai rendszerek kialakításához tartozó feladatok közül válassza ki azt a feladatot, amely a meghibásodások létrejöttének és kifejlődésének vizsgálatához kapcsolódik!
| A feladat megoldása során fel kell mérni a vizsgált technikai eszköz lehetséges műszaki állapotait, meg kell határozni, milyen hatással vannak az egyes meghibásodások a vizsgált rendszer biztonságos működésére.
| A feladat az adatfeldolgozó egységek, döntéshozó technikai csoportok létrehozása, a halmozódó információ rendszeres feldolgozása, és újraértékelése.
| A feladatot itt különösen a műszaki-tudományos lehetőségek és a gyakorlati lehetőségek, megoldások közötti ellentét, illetve annak feloldása jelenti. Ezt csak az adott eset pontos ismerete alapján lehet eredményesen megvalósítani.
| A feladatot itt a diagnosztizálás objektív mérő- és adatrögzítő eszközeinek ismeretében kell végrehajtani.
3. Az alábbiak közül jelölje meg azokat, amelyek a vizsgált alkatrész meghibásodási vagy működőképes állapotának az azonosítási módjaihoz tartozik!
| A speciális vizsgálati jelek vagy jelszintek alkalmazása.
| A kialakított diagnosztikai algoritmusok optimálása.
| A meghibásodások létrejöttének és kifejlődésének vizsgálata.
| A mért jellemzők mértékének, időbeli lefutásának szabvány/norma jelekkel való összehasonlítása.
| A diagnosztikai modell alkalmazása.
| A mért jellemzők változási sebességének vizsgálata.
| A diagnosztikai jellemzők kiválasztása.
4. Az alábbiak közül jelölje meg azokat, amelyek az 5S módszer alapelemeihez tartoznak!
| A munkaerő képességeinek fejlesztésére.
| Távolítsunk el mindent, ami a tevékenységhez szükségtelen.
| A vállalati sikerek felett érzett munkavállalói büszkeség kialakítása.
| Tartsunk mindent a megfelelő helyen.
| A rend és tisztaság kialakítása, amely segít megfelelően kezelni az eszközöket.
| Tegyük motiválttá a munkaerőt, amely érdekelt a veszteségek csökkentésében és a pazarlások kiküszöbölésében.
| A saját fegyelmezett magatartással érhetjük el célt és mutathatunk példát.
5. Rendelje az alábbi összefüggés betűjeleit, azok jellemzőihez! OEE = A × P × Q minőségi faktor gyártórendszer általános hatékonysága rendelkezésre állás teljesítményfaktor
6. Mi jellemzi a TPM alappilléréhez tartozó autonóm karbantartást?
| Itt azonosíthatók azok a fenntartási feladatok, amelyek előre tervezett módon, egyszeri alkalommal kerülnek végrehajtásra.
| A súlyponti problémák kiküszöbölésére irányul és elsősorban a gyártásiban előforduló veszteségforrások feltérképezését és módszeres felszámolását célozza meg.
| Alapvető célkitűzése, olyan előfeltételek létrehozása, hogy a berendezést kezelők karbantartási tevékenységet is el tudjanak látni.
| A gyártási és karbantartási folyamatok irányítása során leszűrődött tapasztalatok átadása a gyártmány-, gyártás- és gyártervezés szakemberei számára.